ขอสอบถามเรื่องผ่าตัดจอประสาทตา ผมอายุ​31ปี​มีอาการจอประสาทตาลอกตาด้านซ้าย(ตาขวามองไม่เห็นเเล้ว)​ซึ่งตาซ้ายสามารถใช้งานได้ปกติสายตาสั้น​350​ ตอนนี้ต้องได้รับการผ่าตัดจอประสาทตาลอกเเบบใส่ออยซิลิโคน​เนื่องจากเป็นตำเเหน่งที่อัดเเก๊สไม่ได้ผล​เเละต้องใส่ไว้ประมาณ​6เดือน​ ซึ่งนานมาก​ทำให้เครียดวิตกกังวลเป็นอย่างยิ่งต่อการมองเห็น จึงอยากจะปรึกษาว่าถ้ารักษาเเล้วระหว่างที่น้ำมันอยู่ในตาเราจะสามารถมองเห็นเเบบไหนครับ​ มองไกลได้ไหม​สามารถกลับไปทำงานได้รึป่าวครับ​ตอนนี้เครียดมากเพราะเหลือตาอยู่ข้างเดียว​ สงสารครอบครับเเละภาระอื่นๆอีกมากครับ ขอบมากๆครับ
สวัสดีค่ะ ภาวะการมีจอประสาทตาลอกเป็นอาการที่จอประสาทตาหรือชั้นเนื้อเยื่อบาง ๆ ที่อยู่ด้านหลังดวงตาแยกออกจากตำแหน่งเดิม ซึ่งอาการนี้อาจทำให้เนื้อเยื่อที่จอประสาทตาขาดออกซิเจนอย่างรุนแรงจนทำให้ผู้ป่วยสูญเสียการมองเห็นบางส่วนหรือทั้งหมดได้การรักษาคือการฉายแสงเลเซอร์หรือการผ่าตัดแก้ไขในรายที่มีอาการมากแล้ว นั่นคือในผู้ป่วยที่มีอาการรุนแรง จะมีการผ่าตัดเพื่อปิดรูที่เกิดจากการฉีกขาดและลดแรงดึงของวุ้นตาที่มีต่อจอประสาทตา ร่วมกับมีการใช้วัสดุมาหนุนที่รอบนอกของดวงตาเพื่อช่วยดันให้ผนังดวงตากลับมาติดกับจอประสาทตาในระหว่างนี้การดูแลตนเองควรหลีกเลี่ยงการใช้สายตาเพ่งมากๆไปก่อน หลีกเลี่ยงการออกแดดแสงจ้าๆ ถ้าจำเป็น ต้องใส่แว่นกันแดด อยู่ในที่ที่มีแสงสว่างตามปกติ ทำตามคำแนะนำของแพทย์ผู้รักษาและใช้ยาหยอดหรือยาป้ายตาตามแพทย์สั่ง อาจจะต้องใส่ที่ครอบตาไว้ประมาณ 1 เดือน ห้ามใช้มือหรือวัสดุแปลกปลอมสอดเข้าไปแยงตา หรือขยี้ตา เพราะอาจจะทำให้เกิดการติดเชื้อซ้ำซ้อนได้ หลีกเลี่ยงการออกกำลังกายหนักๆ หรือหักโหมไปก่อนควรไปพบแพทย์ตามนัดทุกครั้ง ในระหว่างนี้ถ้ามีอาการผิดปกติเกิดขึ้น เช่น ปวดตามาก ตาแดง มีขี้ตามาก ควรรีบไปพบแพทย์ก่อน